**NARODNO SVEUČILIŠTE LIVNO**

**UPRAVNO VIJEĆE**

**Ulica kneza Mutimira br. 15**

**Livno**

Broj: 165/24

Livno, 25. srpnja 2024.godine

Na temelju članka 8. Zakona o ministarskim, vladinim i drugim imenovanjima Federacije Bosne i Hercegovine („Službene novine FBiH“ broj: 12/03, 34/03 i 65/13), članka 39. Zakona o ustanovama Hercegbosanske županije („Narodne novine HBŽ“ broj: 10/98), članka 23. Pravilnika o unutarnjoj organizaciji i načinu rada Narodnog sveučilišta Livno te o sistematizaciji radnih mjesta broj: 107/2007 od 14.03.2007. godine, Odluke o izmjenama i dopunama pravilnika o unutarnjoj organizaciji i načinu rada Narodnog sveučilišta te o sistematizaciji radnih mjesta broj: 50-1/2019 od 13.02.2019.godine i Odluke Upravnog vijeća Narodnog sveučilišta Livnobroj: 164/24 od 17.07.2024. godine, Upravno vijeće Narodnog sveučilišta Livno raspisuje

**JAVNI NATJEČAJ**

**ZA IZBOR I IMENOVANJE RAVNATELJA**

**NARODNOG SVEUČILIŠTA LIVNO**

1. **Predmet javnog natječaja**

Raspisuje se javni natječaja za izbor i imenovanje ravnatelja Narodnog sveučilišta Livno, na period od četiri (4) godine.

1. **Opći i posebni uvjeti**

Kandidat koji se prijavi na Javni natječaj za izbori imenovanje dužan je ispunjavati sljedeće opće uvjete:

* da je državljanin Bosne i Hercegovine,
* da je stariji od 18 godina,
* da nije otpušten iz državne službe kao rezultat bilo koje disciplinske mjere na bilo kojoj razini vlasti u BiH i u razdoblju od tri godine prije dana objavljivanja ovog natječaja,
* da se na njega ne odnosi članak IX.1. Ustava Bosne i Hercegovine,
* da nije na funkciji u političkoj stranci u smislu članka 5. Zakona o ministarskim, vladinim i drugim imenovanjima Federacije BiH („Službene novine Federacije BiH“ broj: 12/03, 34/03 i 65/13),
* da nije član tijela zakonodavne, izvršne ili sudske vlasti ili savjetnik u smislu Zakona o sukobu interesa („Službeni glasnik BiH“ broj: 16/02, 14/03, 12/04, 63/08 i 18/12),
* da nema privatni financijski interes u ustanovi u kojoj se kandidira.

Pored općih uvjeta predviđenih Zakonom, kandidati trebaju ispunjavati i sljedeće posebne uvjete:

* VŠS ili VSS – društvenog smjera,
* najmanje pet godina radnog iskustva.

1. **Opis poslova**

Ravnatelj obavlja sljedeće poslove:

* Upravlja i usklađuje sve procese rada i poslovanja ustanove;
* Izvršava i nadzire provođenje odluka Upravnog vijeća;
* Zastupa i potpisuje akte ustanove;
* Brine o ostvarenju programa rada i zakonitosti rada;
* Redovito izvještava Upravno vijeće o poslovanju ustanove;
* Ovlašćuje druge osobe u zastupanju ustanove;
* Donosi sve odluke iz područja radnih odnosa;
* Odlučuje o visini sredstava za reprezentaciju, za službena putovanja radnika i vanjskih suradnika;
* Odlučuje o uvođenju dužeg radnog vremena od punog kao i o odobravanju neplaćenog dopusta;
* Osigurava i obavljanje i svih drugih poslova koji su postojećim Zakonom i drugim općim aktima Upravnog vijeća i osnivača stavljeni u njegovu ovlast i djelokrug rada;
* Ako se u Narodnom sveučilištu ne imenuje voditelj, ravnatelj ima položaj i stručnog voditelja.

1. **Potrebna dokumentacija (u originalu ili ovjerene kopije):**

Svi kandidati trebaju dostaviti potpisanu prijavu. Prijava treba sadržavati kratak životopis sa kontakt podacima (adresa, e-mail, kontakt telefon i slično).

**Uz prijavu je potrebno priložiti dokaze o ispunjavanju općih i posebnih uvjeta i to:**

1. uvjerenje o državljanstvu, ne starije od 6 mjeseci
2. izjavu da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije objave javnog natječaja,
3. izjavu da se na kandidata ne odnosi članak IX.1. Ustava Bosne i Hercegovine,
4. izjavu da nije na funkciji u političkoj stranci,
5. izjavu da nema privatni financijski interes u Narodnom sveučilištu Livno i s njim povezanim društvima,
6. diploma o završenoj školi VŠS ili VSS- društvenog smjera(ukoliko je diploma stečena u drugoj državi potrebno je uz diplomu priložiti i nostrifikaciju o istoj);
7. uvjerenje/potvrdu o radnom iskustvu,
8. **Razmatranje prijava, intervju, rang lista**

Upravno vijeće Narodnog sveučilišta Livno razmatrat će sve pristigle prijave i obaviti intervju s kandidatima koji podnesu blagovremene i potpune prijave. Nepotpune i neblagovremene prijave neće se razmatrati. Nakon provedenog intervjua Upravno vijeće Narodnog sveučilišta Livno će utvrditi rang listu uspješnih kandidata.

Prilikom pozivanja kandidata na intervju kandidat će dobiti obrazac u kojem će odgovoriti postoji li razlog koji bi mogao dovesti do sukoba interesa u Narodnom sveučilištu Livno, ukoliko dođe do imenovanja kandidata.

Nakon provedenog postupka, Upravno vijeće Narodnog sveučilišta Livno izvršiti će konačno imenovanje ravnatelja, uz prethodnu suglasnost osnivača.

1. **Rok za prijavu i oglašavanje**

Prijave uz navedene dokaze u zatvorenoj koverti dostaviti u roku od 8 dana od dana zadnje objave u javnim glasilimana adresu:

**Narodno sveučilište Livno**

**Upravno vijeće**

**Ulica kneza Mutimira br.15**

**80101 Livno**

**uz naznaku:**

**„Javni natječaj za izbor i imenovanje ravnatelja“-NE OTVARATI**

Javni natječaj objaviti će se uSlužbenim novinama Federacije BiH,Večernjem listu za Bosnu i Hercegovinu,na službenoj stranici Grada Livna (www.livno.ba), oglasnim pločama Grada Livna i Narodnog sveučilišta Livno.

Neblagovremene, nepotpune i neuredne prijave neće biti uzete u razmatranje.

Podnositelji prijava po ovom natječaju biti će obaviješteni o izvršenom izboru u roku od 30 dana od dana zaključenja natječaja.

**Predsjednica Upravnog vijeća**

**Dajana Barun**